hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy fr hy hy hy hy hy hy hy hy hy hy hy hy hy hy hy hy en hy en hy hy hy en hy en hy en hy hy hy en hy en hy en hy hy hy hy hy hy hy hy hy hy hy hy hy hy hy hy hy hy en en hy hy hy hy
20000-26000 դոլարով կազմակերպել են ՀՀ քաղաքացիների անօրինական մեկնումն այլ երկրներ, հայտնել են, թե իբր ՀՀԿ–ի աջակից են, քաղաքական հետապնդումների են ենթարկվել 2018–ից հետո․ ԱԱԾ - BlogNews.am
event_note12:02 , 19 հուլիս 2022 visibility 344 commentմեկնաբանել
ՀՀ ազգային անվտանգության ծառայության Երևանի քաղաքային վարչության և ԱԱԾ քննչական դեպարտամենտի կողմից իրականացված մեծածավալ օպերատիվ-հետախուզական միջոցառումների և պլանավորված քննչական գործողությունների արդյունքում պարզվել է, որ մի խումբ անձինք` շահադիտական նպատակով, երկու և ավելի անձանց անօրինական միգրացիան կազմակերպելու դիտավորությամբ, նախնական համաձայնության գալով Երևան քաղաքում գործող տուրիստական գործակալության ղեկավար կազմի հետ, կատարելով դերերի բաշխում, յուրաքանչյուր անձի հաշվարկով 20000-26000 ԱՄՆ դոլարի դիմաց կազմակերպել են ՀՀ մի շարք քաղաքացիների անօրինական մեկնումը օտարերկրյա պետություններ և Շենգենյան համաձայնության երկրներ՝ այդ նպատակով մեկնող անձանց անվամբ պատրաստելով աշխատանք ունենալու, աշխատավարձի չափի, այլ եկամուտների, անշարժ ու շարժական գույքերի վերաբերյալ կեղծ փաստաթղթեր, որոնք ներկայացվել են ՀՀ-ում և արտերկրում գտնվող իրավասու մարմիններին:
Նախաքննության ընթացքում քրեական վարույթի շրջանակներում անօրինական միգրացիայի կազմակերպմամբ զբաղվող հանցավոր խմբի անդամների բնակարաններում, ավտոմեքենաներում, ինչպես նաև տուրիստական գործակալությունում կատարված խուզարկություններով հայտնաբերվել և վերցվել են բազմաթիվ կեղծ կնիքներ, դրոշմներ, փաստաթղթեր, փաստաթղթերի դատարկ ձևանմուշներ, օտարերկրյա պետություններ  անօրինական մուտքի թույլտվություն ստացած մի քանի տասնյակ քաղաքացիների կողմից վճարված առանձնապես խոշոր չափերով գումարների վերաբերյալ գրառումներ պարունակող նոթատետրեր, էլեկտրոնային կրիչներ:
Հատկանշանական է նաև այն, որ հանցավոր խմբի անդամներն իրենց հանցավոր մտադրությունն ավարտին հասցնելու համար չեն խորշել նույնիսկ պետության հեղինակությունն ու միջազգային վարկանիշն էապես խաթարող այնպիսի կեղծ տեղեկություններ ներկայացնելուց, ինչպիսիք են քաղաքական հայացքներով պայմանավորված՝ անձանց որոշ խմբերի նկատմամբ ՀՀ-ում քաղաքական հետապնդումների ենթարկվելու, իշխանությունների կողմից բռնաճնշումներ գործադրելու և այլ մտացածին նույնաբնույթ հանգամանքների վերաբերյալ:
Մասնավորապես` վարույթում առկա փաստական տվյալներով հաստատվել է, որ խմբի անդամները մի շարք անձանց տրամադրել են նախապես մշակված տեքստեր այն մասին, թե իբր ՀՀ-ում 2018 թվականից հետո գործող իշխանությունների կողմից քաղաքական ճնշումներ են սկսվել Հանրապետական կուսակցության անդամների և նրանց աջակիցների նկատմամբ, որի արդյունքում չեն դիմացել հալածանքներին, հետապնդումներին և հարկադրված լքել են հայրենիքը, ինչի կապակցությամբ հրահանգավորումներ են կատարել և հորդորել քաղաքացիներին՝ նույնությամբ չկրկնել տեքստի բովանդակությունը: Ավելին, խմբի անդամները նախապես մշակված տեքստերում հատուկ շեշտադրումներ են կատարել այն մասին, որ քաղաքական հայացքներով պայմանավորված՝ հիշյալ անձանց կյանքին ու ազատությանը վտանգ է սպառնում, նրանք կորցրել են իրենց բիզնեսը և այլ մտացածին կեղծ տեղեկություններ՝ հայցելով օտարերկրյա կառավարությանը՝ քաղաքական ապաստան տրամադրել իրենց:
Նախաքննության ընթացքում ձեռք բերված փաստական տվյալների հիման վրա հսկող դատախազի կողմից որոշում է կայացվել հանցավոր խմբի անդամներից 6-ի նկատմամբ անօրինական միգրացիայի կազմակերպման, ինչպես նաև կեղծ փաստաթղթեր, կնիքներ պատրաստելու և օգտագործելու համար ՀՀ քրեական օրենսգրքի համապատասխան հոդվածներով հանրային քրեական հետապնդում հարուցելու մասին, նրանցից 4-ի նկատմամբ որպես խափանման միջոց է ընտրվել կալանավորումը, 1 անձի նկատմամբ կիրառվել է գրավ, իսկ 1-ի նկատմամբ հայտարարվել է հետախուզում:
Քրեական վարույթով նախաքննությունը շարունակվում է, իրականացվում են քննչական անհրաժեշտ գործողություններ և օպերատիվ հետախուզական միջոցառումներ՝ դեպքի բոլոր հանգամանքները, հանցավոր սխեմայում ներգրավված անձանց ամբողջական շրջանակը պարզելու և նրանց նկատմամբ քրեաիրավական ներգործության միջոցներ կիրառելու համար:
Ազգային անվտանգության ծառայությունը զգուշացնում է, որ իրեն վերապահված լիազորությունների շրջանակում այսուհետ ևս համարժեք միջոցներ է ձեռնարկելու` ՀՀ քաղաքացիների՝ օտարերկրյա պետություններ մուտքն ապօրինի ճանապարհով կազմակերպող հանցավոր խմբերի բացահայտման ու մեղավորներին քրեական պատասխանատվության ենթարկելու ուղղությամբ, միաժամանակ տեղեկացնում, որ նշված հանցավոր արարքի համար ՀՀ քրեական օրենսգրքով նախատեսված է ազատազրկում` 4-8 տարի ժամկետով:
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Պատերազմ չի լինի, եթե Նիկոլ Փաշինյանը հեռացվի. Էդգար Ղազարյան (Video)
23:42 , 24 սեպտեմբեր
Երբ առաջին հրթիռներն ընկան Կիևի վրա, այնտեղ պատերազմի մասին նախապես ինֆո ունեցող ոչ ...
Aram Gevorgyan visibility 3963
Ինչպես անվտանգ Հայաստանը Նիկոլ Անհողը վերածեց Սոմալիի. Գագիկ Համբարյան
Gagik Hambaryan visibility 3248
Ադրբեջանի ԶՈՒ ստորաբաժանումներից մեկը փորձել է անցնել հայկական մարտական դիրքերից ...
ՀՀ պաշտպանության նախարարություն visibility 2200
«Նիկոլ՝ դավաճան». Նյու Յորքում այսպես են հայերը դիմավորել Նիկոլ Փաշինյանին (Video)
Gagik Hambaryan visibility 1417
Հայաստանի առաջ ծառացած փորձությունների հաղթահարման ուղիների վերաբերյալ իր տեսակետով ...
Armenian info visibility 628
Թուրքերն իրենց ազդեցության տակ կպահեն Նախիջևանը, իսկ ԱՄՆ-ին բաժին կհասնի ողջ Հայաստանը, ...
Artur Danielyan visibility 582
Ազատագրումը սկսվում է Եռաբլուրից. 44-օրյա պատերազմում զոհվածների ծնողների պայքարի ...
Այս խոսքերը կրկնվելու են քանի դեռ ազգակործան պատուհաս նիկոլը գտնվում է իշխանության ...
Artur Tovmasyan visibility 428
Ահա թե ինչպես է Բադասյան Ռուստամը կարիերա արել
Armenian info visibility 410
Ինչո՞ւ չկրակեցին գազամուղների վրա. Արմեն Աշոտյան (Video)
Մալաթիայի ոսկու շուկայի պահեստային մասում հնչել են կրակոցներ․ կա 1 զոհ, 1 վիրավոր
23:58 , 24 սեպտեմբեր
Պատերազմ չի լինի, եթե Նիկոլ Փաշինյանը հեռացվի. Էդգար Ղազարյան (Video)
23:42 , 24 սեպտեմբեր
Ինչո՞ւ է լռում գեներալիտետի ճոխ կյանքի ու զինվորի՝ փամփուշտ չունենալու մասին նախկինում գրող Աննա Հակոբյանը
23:17 , 24 սեպտեմբեր
Իրադրությունը հայ-ադրբեջանական սահմանին՝ ժամը 22:30-ի դրությամբ
22:49 , 24 սեպտեմբեր
Ժամը 22:30-ի դրությամբ իրավիճակը հայ-ադրբեջանական սահմանին հարաբերականորեն կայուն է․ ՊՆ
22:43 , 24 սեպտեմբեր
25-ամյա Վաչիկ Տոնոյանը փրկել էր 19-ամյա զինծառայողին, ինքը զոհվել. նա 3 ամսից կզորացրվեր
22:12 , 24 սեպտեմբեր
Մեր երկիրը սկուտեղի վրա հրապարակայնորեն մատուցվում է թուրքերին և ադրբեջանցիներին․ Ալեն Ղևոնդյան (Video)
21:58 , 24 սեպտեմբեր
Այս խոսքերը կրկնվելու են քանի դեռ ազգակործան պատուհաս նիկոլը գտնվում է իշխանության ղեկին
21:14 , 24 սեպտեմբեր
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: